stanford-oval/wikipedia huggingface dataset:
חברה קדישא
הערות שוליים

↑  תלמוד בבלי, מסכת מועד קטן, דף כ"ז, עמוד ב'
↑  פורום חברות הקדישא בישראל (ע"ר), באתר גיידסטאר
| מצוות ומנהגים יהודיים |
| --- | --- | --- |
| ערכים כלליים | הלכה • עשרת הדיברות • תרי"ג מצוות • שבע מצוות דרבנן • שבע מצוות בני נח • רשימות: מצוות הנהוגות בזמן הזה • מצוות שאינן נוהגות בזמן הזה |  |
| סדר היום | נטילת ידיים • ציצית • תפילין • קריאת שמע • תפילה • תלמוד תורה • ברכת המזון |  |
| הלוח העברי | קידוש החודש • עיבור השנה • שבת • ראש חודש • חגי ישראל ומועדיו • שמיטה • שנת היובל |  |
| מצוות שבין אדם לחברו | ואהבת לרעך כמוך • צדקה • גמילות חסדים • לשון הרע • והדרת פני זקן • אונאת דברים • משפט עברי |  |
| מצוות התלויות בארץ | מצוות יישוב ארץ ישראל • מתנות כהונה • מתנות עניים • איסור ערלה • שמיטה • שנת היובל |  |
| איסור והיתר | כשרות • בשר בחלב • שחיטה • טרפה • איסור אכילת חלב • יין נסך • חמץ |  |
| תשמיש קדושה ותשמיש מצווה | ספר תורה • תפילין • מזוזה • סידור • ציצית • שופר • לולב • מצה • כיפה |  |
| בית המקדש | מצוות בניין בית המקדש • כהן • קורבן • עלייה לרגל • טומאה וטהרה • רשימת מצוות בית המקדש |  |
| משפחה | ברית מילה (או הטפת דם ברית) • פדיון הבן • זבד הבת • בת מצווה • בר מצווה • חופה וקידושין • טהרת המשפחה • מעמד האישה ביהדות • צניעות  • כיבוד אב ואם |  |
| מוות | אבלות • אנינות • הלוויה • קריעה • קדיש • קבורה • סעודת הבראה • שבעה • יום השנה • אזכרה • נר נשמה • הזכרת נשמות • חברה קדישא |  |
| חיי הקהילה היהודית |
| --- | --- | --- |
| תפקידים על-קהילתיים | חכם באשי • שד"ר • אדמו"ר • גדול הדור • רב ראשי |  |
| תפקידים מקומיים | מרא דאתרא • רב • דיין •  פרנס • שליח ציבור • גבאי • גבאי צדקה • בעל קורא • מוהל • שוחט • מלמד • דרשן  • סופר סת"ם • בלנית • משגיח • משגיח כשרות |  |
| מוסדות | תלמוד תורה • ישיבה • ישיבה קטנה • ישיבה גדולה • כולל אברכים • מקווה • בית כנסת • בית מדרש • חברה קדישא |  |
| דברים שבקדושה | מניין • היכל/ארון קודש • חזנות • תפילת עמידה • שחרית • מנחה • ערבית • מוסף • קריאת התורה • שמע ישראל • ברכה • קידוש • רשימת תפילות וברכות |  |
| ניהול חיי הקהילה | בית דין • תקנות הקהילה • פדיון שבויים  • כתב מגידות |  |
| תפקידים היסטוריים | אב הכנסת |  |
כלי קודש ופרנסים • מוסדות יהודיים
| --- | --- |
בקרת זהויות :  NLI: 987007297432805171 
רכבי החברה קדישא צבועים בדרך כלל כחול
עגלת חברה קדישא של הקהילה היהודית בעיירה צ'ופ. בעגלה זו נשאו יהודי הקהילה את מתיהם לקבורה
הכניסה לבניין "חברה קדישא הראשית והכללית" ברחוב פינס בירושלים
קובץ תקנות של חברה קדישא
רויס גרייסי

| --- | --- |
 
 לידה:  12 בדצמבר 1966 (בן 58) ברזיל ריו דה ז'ניירו, ברזיל 
 מידע כללי
 מדינה:  ברזיל 
 משקל:  80 ק"ג 
 גובה:  1.83 מטרים
 roycegracie.com
 ספורט
 ענף ספורט:  אמנויות לחימה משולבות
 משקל:  חצי-כבד, בינוני
 תקופת הפעילות:  מ-1993
 מאמן:  הליו גרייסי
 הישגים
 דרגה:  חגורת אלמוגים BJJ דרגה 7
 
רויס גרייסי (Royce Gracie, נולד ב-12 בדצמבר 1966 בריו דה ז'ניירו, ברזיל) הוא אמן לחימה משולבת בדימוס ממוצא ברזילאי, שזכה לתהילה בעקבות הצלחתו באליפות הלחימה האולטימטיבית (UFC). הוא חבר משפחת גרייסי המתמחה בג'ו ג'יטסו ברזילאי, זכה להיכנס להיכל התהילה של ה-UFC ונחשב לאחת הדמויות המשפיעות ביותר בהיסטוריה של הענף. השתתף בתחרויות של ליגת K-1 ושל חברת הקידום אליפויות לחימה פרייד.
בשנים 1993 ו-1994, גרייסי ניצח בתחרויות ה-UFC הראשונה, השנייה והרביעית - שהיו תחרויות בשיטת גביע למשקל חופשי וחוקים מינימליים. הוא השתמש בכישוריו לגראפלינג הכנעה כדי להביס יריבים גדולים וכבדים יותר. נודעה גם יריבותו עם קן שמרוק, אותו הביס בתחרות הראשונה ונלחם נגדו בקרב חוזר בתחרות החמישית עד לתוצאת תיקו. גרייסי גם זכור בזכות קרב בן תשעים הדקות בינו לבין המתאבק קזושי סקוראבה לאליפות הלחימה פרייד בשנת 2000, וכן בזכות קרב מעורר מחלוקת ותחת חוקים מעורבים בינו לבין הידהיקו יושידה, מדליסט אולימפי המתאמן בשיטת ג'ודו, שזכה בקרב אחרי שלפט אותו בחניקה (Pride Shockwave, ‏2002).
הצלחתו של גרייסי ב-UFC תרמה לפופולריות הג'ו ג'יטסו הברזילאי ולמהפכה בעולם אמנויות הלחימה המשולבות, בעיקר הודות למהלכי הגראפלינג ולחימת קרקע. על תרומתו החלוצית באמנויות הלחימה המשולבות, גרייסי היה הראשון שנחנך בהיכל התהילה של ה-UFC בשנת 2003, יחד עם יריבו הוותיק קן שמרוק. בשנת 2016, הוא נחנך להיכל התהילה של הספורט הבינלאומי (מלכ"ר).
מאזן קרבות MMA

| תאריך | יריב | סיבוב | זמן | שיטה | אירוע | רקורד | תוצאה |
| --- | --- | --- | --- | --- | --- | --- | --- |
| 19 בפברואר 2016 | קן שמרוק | 1 | 2:22 | נוקאאוט טכני (ברך ואגרופים) | Bellator 149 | 15-2-3 | ניצחון |
| 2 ביוני 2007 | קזושי סקוראבה | 3 | 5:00 | החלטה פה-אחד | Dynamite!! USA | 14-2-3 | ניצחון |
| 27 במאי 2006 | מאט היוז | 1 | 4:39 | נוקאאוט טכני (אגרופים) | UFC 60 | 13-2-3 | הפסד |
| 31 בדצמבר 2005 | הידאו טוקורו | 2 | 10:00 | תיקו | K-1 PREMIUM 2005 Dynamite!! | 13-1-3 | תיקו |
| 31 בדצמבר 2004 | אקבונו טארו | 1 | 2:13 | הכנעה | K-1 PREMIUM 2005 Dynamite!! | 13-1-2 | ניצחון |
| 31 בדצמבר 2003 | הידהיקו יושידה | 2 | 10:00 | תיקו (מגבלת זמן) | Pride Shockwave 2003 | 12-1-2 | תיקו |
| 1 במאי 2000 | קזושי סקוראבה | 6 | 15:00 | נוקאאוט טכני (מלכוד פינתי) | Pride Grand Prix 2000 Finals | 12-1-1 | הפסד |
| 30 בינואר 2000 | נובוהיקו טקדה | 1 | 15:00 | החלטה פה-אחד | Pride Grand Prix 2000 Opening Round | 12-0-1 | ניצחון |
| 7 באפריל 1995 | קן שמרוק | 1 | 36:00 | תיקו (מגבלת זמן) | UFC 5 | 11-0-1 | תיקו |
| ‏16 בדצמבר 1994 | דן סברן | 1 | 15:49 | הכנעה (חניקה משולשת) | UFC 4 | 11-0 | ניצחון |
| ‏16 בדצמבר 1994 | קית האקני | 1 | 5:32 | הכנעה (נעילת זרוע) | UFC 4 | 10-0 | ניצחון |
| ‏16 בדצמבר 1994 | רון ואן קליף | 1 | 3:59 | הכנעה (חניקה אחורית) | UFC 4 | 9-0 | ניצחון |
| 9 בספטמבר 1994 | קימו ליאופולדו | 1 | 4:40 | הכנעה (נעילת זרוע) | UFC 3 | 8-0 | ניצחון |
| 9 בספטמבר 1994 | קימו ליאופולדו | 1 | 4:40 | הכנעה (נעילת זרוע) | UFC 3 | 8-0 | ניצחון |
| ‏11 במרץ 1994 | פטריק סמית | 1 | 1:17 | נוקאאוט טכני (כניעה לאגרופים) | UFC 2 | 7-0 | ניצחון |
| ‏11 במרץ 1994 | רמקו פרדואל | 1 | 1:31 | הכנעה (חניקת חיק) | UFC 2 | 6-0 | ניצחון |
| ‏11 במרץ 1994 | ג'ייסון דלוסיה | 1 | 1:07 | הכנעה (נעילת זרוע) | UFC 2 | 5-0 | ניצחון |
| ‏11 במרץ 1994 | מינוקי איצ'יהרה | 1 | 5:08 | הכנעה (חניקת חיק) | UFC 2 | 4-0 | ניצחון |
| ‏12 בנובמבר 1993 | ג'רארד גורדו | 1 | 1:44 | הכנעה (חניקה אחורית) | UFC 1 | 3-0 | ניצחון |
| ‏12 בנובמבר 1993 | קן שמרוק | 1 | 0:57 | הכנעה (חניקה אחורית) | UFC 1 | 2-0 | ניצחון |
| ‏12 בנובמבר 1993 | ארט ג'ימרסון | 1 | 2:18 | הכנעה (חניקה) | UFC 1 | 1-0 | ניצחון |
זיהום מי שפיר

| --- | --- |

 תחום:  מיילדות וגינקולוגיה 
 קישורים ומאגרי מידע
 eMedicine:  973237 
 MeSH:  D002821
 סיווגים
 ICD-10:  O41.1, P02.7 
 
זיהום מי שפיר, הידוע גם בשם כוריאואמניניטיס או אמניוניטיס, הוא תהליך דלקתי של הקרומים של שק ההריון (האמניון והכוריון), כתוצאה מזיהום חיידקי, המתרחש לפני הלידה או במהלכה. הוא ידוע גם בשם IAI – Intra-Amniotic Infection. זיהום זה מערב לעיתים תכופות את הנוזל שמקיף את העובר – מי שפיר, את חבל הטבור או את השליה.
פתוגנזה

בדרך כלל הזיהום מתפתח כאשר החיידקים, שהם פלורה רגילה של הנרתיק, עולים לתוך הרחם. כתוצאה מכך מי שפיר, השליה, חבל הטבור וגם העובר מזדהמים. מדובר לרוב בתהליך פולימיקרוביאלי, תהליך שמערב מספר סוגים של חיידקים. המזהמים העיקריים הם מיקופלזמות גניטליות, כגון Ureplasma או Mycoplasma. חיידקים אנארוביים, חיידקי מעיים, כגון E-Coli וחיידקים מסוג group B Streptococcus גם הם גורמים לזיהום לעיתים תכופות. חיידקים אנארוביים קשורים יותר לזיהום טרום לידתי ולצירים מוקדמים.
גורמי סיכון

גורמי הסיכון העיקריים לזיהום מי שפיר הם לידה ממושכת ומשך הזמן מאז פקיעת הקרומים. גורמים נוספים שנמצאו כמעלים סיכון להתפתחות הזיהום – בדיקות ידניות מרובות (במיוחד לאחר פקיעת הקרומים), לידה ראשונה, מים צואתיים, אי ספיקת צוואר הרחם, ניטור עוברי או תוך רחמי פולשני, פתוגנים גניטליים, עישון וצריכת אלכוהול, וזיהום מי שפיר קודם.
אבחנה

ברוב המקרים זיהום מי שפיר מתרחש בקרב נשים עם ירידת מים מוקדמת (PROM), אך יכול לקרות אצל נשים עם קרומים שלמים, בעיקר במהלך הלידה. האבחנה של זיהום מי שפיר יכולה להיעשות על סמך ממצאים קליניים, הן של האם והן של העובר, או ממצאים היסטולוגיים.
אבחנה > אבחנה קלינית > תגובות אימהיות

חום מעל 38
לויקוציטוזיס - מעל 15,000 תאים לבנים במיליליטר דם
טכיקרדיה - מעל 100 פעימות לדקה
בקטרמיה, בעיקר כשמדובר בזיהומים על ידי GBS או E-Coli
אבחנה > אבחנה קלינית > תגובות עובריות

טכיקרדיה מעל 160 פעימות לדקה
מי שפיר מוגלתיים בעלי ריח רע
אטוניה רחמית: מצב בו הרחם לא מתכווץ בסיום הלידה.
האבחנה של זיהום מי שפיר תיעשה בנוכחות חום אימהי ועוד שני קריטריונים לפחות מאלו שהוזכרו למעלה.
אבחנה > אבחנה היסטולוגית

התגובה החיסונית של האם לזיהום גורמת לתהליך דלקתי של שק ההריון והתגובה החיסונית של העובר גורמת לדלקת של חבל הטבור. בנוסף חייב להיות גורם מזהם בתהליך הדלקתי.
אבחנה מבדלת

טכיקרדיה אימהית יכולה להיות קשורה בכאב שהאישה חשה במהלך הלידה. הרדמה אפידורלית עלולה לגרום לעליה בחום האימהי, אך החום לא יהיה גבוה ולרוב לא ילווה בטכיקרדיה. זיהומים חוץ רחמיים, כגון UTI, שפעת, דלקת ריאות או דלקת תוספתן יכולים לגרום לחום וכאבי בטן. סיבות לא דלקתיות הגורמות לכאבי בטן (אך לרוב ללא חום), כגון טרומבופלביטיס, קוליטיס, היפרדות שליה. טכיקרדיה עוברית יכולה לנבוע כתוצאה מהיפוקסיה, חום אימהי או תרופות חודרות שליה שניתנו לאם.
טיפול

מתן טיפול אנטיביוטי רחב טווח מפחית משמעותית סיבוכים של זיהום מי שפיר, הן סיבוכים אימהיים והן סיבוכים בקרב הילודים. הטיפולים האנטיביוטיים הניתנים ברוב המקרים כוללים עירוי של אמפיצילין וגנטמיצין. במקרה של ניתוח קיסרי מוסיפים לטיפול הסטנדרטי גם קלינדמיצין או מטרונידזול (פלג'יל), לכיסוי של חיידקים אנארוביים.
סיבוכים

זיהום מי שפיר יכול לגרום ללידה מוקדמת, להאריך את משך הלידה ואף להוביל את היולדת ללידה באמצעות ניתוח קיסרי. הזיהום עלול לגרום לדמם שלאחר לידה, ולזיהום בפצע הניתוחי. תיתכן הישנות של הזיהום בלידות הבאות, אך הסיכון הזה נשאר נמוך. בילודים עלולים להתפתח כתוצאה מהזיהום הסיבוכים הבאים: זיהום סב-לידתי, ספסיס, CP, נזק מוחי בלתי הפיך, מחלת ריאות כרונית, דלקת מעי נמקית, ואף למות העובר.
הערות שוליים

↑  Tita, A. T., Andrews, W. W. (2010)., Diagnosis and management of clinical chorioamnionitis., Clinics in perinatology, 37(2), 339-354
↑  (Johnson, C. T., Farzin, A., & Burd, I. (2014, Current management and long-term outcomes following chorioamnionitis., Obstetrics and gynecology clinics of North America,41(4), 649-669
↑  Mi Lee, S., Romero, R., Lee, K. A., Jin Yang, H., Joon Oh, K., Park, C. W., & Yoon, B. H. (2011)., The frequency and risk factors of funisitis and histologic chorioamnionitis in pregnant women at term who delivered after the spontaneous onset of labor., The Journal of Maternal-Fetal & Neonatal Medicine, 24(1), 37-42.
↑  Newton, E. R. (1993), Chorioamnionitis and intraamniotic infection., Clinical obstetrics and gynecology, 36(4), 795-808.
↑  Kim, C. J., Romero, R., Chaemsaithong, P., Chaiyasit, N., Yoon, B. H., & Kim, Y. M. (2015)., Acute chorioamnionitis and funisitis: definition, pathologic features, and clinical significance., American journal of obstetrics and gynecology, 213(4), S29-S52.
↑  Johnson, C. T., Adami, R. R., & Farzin, A. (2017), Antibiotic therapy for Chorioamnionitis to reduce the Global Burden of Associated Disease., Frontiers in Pharmacology, 8.
↑  Czikk, M. J., McCarthy, F. P., & Murphy, K. E. (2011), Chorioamnionitis: from pathogenesis to treatment., Clinical Microbiology and Infection, 17(9), 1304-1311.
↑  Metcalfe, A., Lisonkova, S., Sabr, Y., Stritzke, A., & Joseph, K. S. (2017)., Neonatal respiratory morbidity following exposure to chorioamnionitis., BMC pediatrics, 17(1), 128.
↑  Johnson, C. T., Farzin, A., & Burd, I. (2014)., Current management and long-term outcomes following chorioamnionitis., Obstetrics and gynecology clinics of North America, 41(4), 649-669.
הבהרה: המידע בוויקיפדיה נועד להעשרה בלבד ואינו מהווה ייעוץ רפואי.
גלאקטיקוס

זינדין זידאן (משמאל) ודייוויד בקהאם במדי ריאל מדריד.
גלאקטיקוס (בספרדית: Galácticos, כוכבי על) הוא כינוי לכדורגלנים מוכרים שנרכשו במהלך תקופת ה"גלאקטיקוס" על ידי מועדון הכדורגל הספרדי ריאל מדריד, בתקופת נשיאותו הראשונה של פלורנטינו פרס. בין השנים 2000 ל-2006 רכש המועדון לפחות "גלאקטיקו" אחד בקיץ של כל שנה. עידן הגלאקטיקו השני של המועדון החל ב-2009 עם חזרתו של פרס לנשיאות, והוא נחשב למצליח יותר מהעידן הראשון הן מבחינה כלכלית והן מבחינת הישגים. המונח משמש כיום לעיתים קרובות במובן כללי יותר עבור כוכבי כדורגל המשחקים בקבוצה אחת.
המונח עצמו טעון הן במשמעויות חיוביות והן בשליליות. בתחילה הוא שימש כדי להדגיש את גדולת החתמת כוכבי העל ובניית קבוצה ברמה עולמית, אך מאוחר יותר משך המונח קונוטציה שלילית יותר: גלאקטיקו הפך לשם נרדף לפרימדונה ולעג למדיניות ההעברות ולקבוצה שנבנתה בעקבותיה, בעקבות תפיסה תקשורתית שהמדיניות בריאל של תחילת שנות ה-2000 לא הצליחה לספק את ההצלחה הצפויה.
המונח משמש מדי פעם לתיאור קבוצות אחרות, הן בכדורגל והן בענפי ספורט אחרים, שמנהיגות מדיניות דומה.
עידן הגלאקטיקו הראשון

עידן הגלאקטיקוס הראשון כולל את נשיאותו של פלורנטינו פרס בין השנים 2000 ו-2006 – מהחתמתו של לואיש פיגו בשנת 2000 ועד לעזיבתו של זינדין זידאן ב-2006. השחקנים שהגיעו בידן הראשון היו:
פורטוגל לואיש פיגו – הוחתם ב-2000 תמורת 60 מיליון אירו מברצלונה.
צרפת קלוד מאקללה – הוחתם ב-2000 תמורת 14 מיליון אירו מסלטה ויגו.
צרפת זינדין זידאן – הוחתם ב-2001 תמורת 73.5 מיליון אירו מיובנטוס.
ברזיל רונאלדו – הוחתם ב-2002 תמורת 45 מיליון אירו מאינטר מילאנו.
אנגליה דייוויד בקהאם – הוחתם ב-2003 תמורת 37.5 מיליון אירו ממנצ'סטר יונייטד.
אנגליה מייקל אואן – הוחתם ב-2004 תמורת 9 מיליון אירו מליברפול.
מספר שחקנים אחרים נחשבו לעיתים קרובות לחלק ממורשת הגלאקטיקוס בשל השפעתם על הקבוצה, למרות שהוחתמו טרם תקופתו של פרס, או היו בוגרי מחלקת הנוער. שחקנים אלו כללו:
ספרד פרננדו היירו – הוחתם ב-1989 תמורת מיליון אירו מריאל ואיאדוליד.
ספרד ראול – הועלה מקבוצת הנוער ב-1994.
ספרד גוטי – הועלה מקבוצת הנוער ב-1995.
ברזיל רוברטו קרלוס – הוחתם ב-1996 תמורת 3.5 מיליון אירו מאינטר מילאנו.
ספרד פרננדו מוריינטס – הוחתם ב-1997 תמורת 6.6 מיליון אירו מריאל סרגוסה.
ספרד איוואן הלגרה – הוחתם ב-1999 תמורת 4.5 מיליון אירו מאספניול.
ספרד מיצ'ל סלגאדו – הוחתם ב-1999 תמורת 11 מיליון אירו מסלטה ויגו.
אנגליה סטיב מקמנמן – הוחתם ב-1999 בהעברה חופשית מליברפול.
ספרד איקר קסיאס – הועלה מקבוצת הנוער ב-1999.
2000–2006: נשיאותו הראשונה של פרס

למרות שתחת נשיאותו של לורנסו סאנס זכתה ריאל מדריד בשני גביעי אירופה ב-1998 וב-2000, סאנס הפסיד בניסיון שלו להמשיך בכהונתו לפרס, שניצח עם הבטחה למדיניות העברות חדשה ואגרסיבית יותר והחתמות חדשות יקרות, במיוחד לואיש פיגו מהיריבה ברצלונה.
לאחר מכן מכר פרס את מגרש האימונים של המועדון, סיודאד דפורטיבו, תמורת 480 מיליון אירו, מה שאיפשר לריאל להחזיר חובות ולבנות מתחם אימונים חלופי זול יותר. המכירה גם איפשרה שימוש בכספים משמעותיים יותר להעברת שחקנים. העסקה למכירת המתחם נחקרה מאוחר יותר על ידי האיחוד האירופי בחשד לפגיעה בתחרות, אך לא הוגשו כתבי אישום.
לאחר רכישת פיגו תמורת 62 מיליון אירו, שיא העברות עולמי אז, ביקש פרס לקנות לפחות כוכב-על עולמי (המכונה גלאקטיקו) בכל קיץ. השיא נשבר שנה לאחר מכן ברכישת זינדין זידאן מיובנטוס תמורת 75 מיליון אירו. לאחר דרישה לשילוב שחקנים מקבוצת הנוער עם מינויו של המאמן ויסנטה דל בוסקה, המדיניות זכתה לכינוי זידאנים ופאבונים (Zidanes y Pavones), כשהשם מתייחס לזידאן ולפרנסיסקו פאבון שגדל באקדמיית הנוער של המועדון: הרעיון היה להחתים כוכב גדול אחד בשנה, ולקדם שחקני נוער.
פרס רצה להחתים גם את הקשר ההתקפי האיטלקי של רומא, פרנצ'סקו טוטי, אך זה דחה את ההצעה מתוך נאמנות למועדון האיטלקי, בו שיחק כל הקריירה.
2000–2006: נשיאותו הראשונה של פרס > הצלחה ראשונית

הצלחה מיידית של השיטה הגיעה לאחר מכן במשך שלוש עונות, כאשר ריאל זכתה בלה ליגה בשנים 2000/2001 ו-2002/2003, וזכתה בליגת האלופות ב-2001/2002, כאשר זידאן הבקיע את שער הניצחון בגמר. לאחר הזכייה באליפות הליגה ב-2003 צירפה ריאל מדריד את הקשר האנגלי דייוויד בקהאם ממנצ'סטר יונייטד תמורת 35 מיליון אירו. מעמדו של בקהאם ככדורגלן ברמה עולמית, בנוסף לנישואיו המתוקשרים עם כוכבת הפופ ויקטוריה אדמס, הביאו לכך שהמועדון צבר פוטנציאל פרסומי גדול ברחבי העולם, במיוחד באסיה. על ידי קידום נוסף של שחקני העל האחרים בקמפיינים שיווקיים שונים ביבשת, המועדון הפך למועדון העשיר בעולם מבחינת הכנסות בשנים 2005–2006.
למרות הציפיות להמשך הדומיננטיות בתחרות המקומית והאירופית, המועדון לא הצליח לזכות באף תואר בשלוש העונות הבאות. ריאל הודחה מוקדם בליגת האלופות, ברבע גמר 2003/2004 ובשמינית הגמר ב-2004/2005 וב-2005/2006. באותה תקופה, ברצלונה זכתה בשתי אליפויות ליגה רצופות ב-2004/2005 וב-2005/2006, יחד עם זכייה בליגת האלופות ב-2006.
2000–2006: נשיאותו הראשונה של פרס > סוף העידן הראשון

ביצועי הקבוצה על המגרש הגיעו לשפל בעונת 2005/06, כשהודחה מליגת האלופות בידי ארסנל בשמינית הגמר מבלי להבקיע שער בשלב הנוקאאוט. למרות ההחתמות החדשות, שכללו את ז'וליו בפטיסטה (24 מיליון אירו), רוביניו (30 מיליון אירו), וסרחיו ראמוס (27 מיליון אירו), ריאל אשמה תוצאות רעות, כולל הפסד 0–3 בקלאסיקו לברצלונה בסנטיאגו ברנבאו בנובמבר 2005. מאמנה של מדריד, ונדרליי לושמבורגו, פוטר חודש לאחר מכן ומחליפו היה חואן רמון לופז קארו. תקופה קצרה של מומנטום טוב נעצרה בפתאומיות לאחר שמדריד הפסידה במשחק הראשון בחצי גמר גביע המלך 2006 בתוצאה 6–1 לריאל סרגוסה, תבוסה שכמעט התהפכה עם ניצחון ביתי 4–0. לאחר מכן התפטר פרס מתפקיד נשיא המועדון ב-27 בפברואר 2006, והוחלף בידי רמון קלדרון.
עונת 2006/07 נחשבת לעונה האחרונה של עידן הגלאקטיקוס הראשון. פאביו קנבארו ורוד ואן ניסטלרוי הובאו תמורת סכום משותף של 21 מיליון אירו, בעוד זידאן ורונאלדו עזבו שניהם, כשהראשון פרש בכלל מכדורגל. ההעברות שהביאו את ואן ניסטלרוי וקנבארו לריאל בלטו בכך שהושקעה בהן פחות תשומת לב תקשורתית ושיווקית. קנבארו היה קפטן אלופת העולם הטרייה איטליה במונדיאל 2006, אבל עזב את יובנטוס לאחר שירדה לסרייה ב', בעוד ואן ניסטלרוי עזב בשל חוסר אהדה במנצ'סטר יונייטד. שתי ההחתמות נתפסו כנחוצות לקבוצה, שחסרה יציבות הן בהתקפה והן בהגנה בעונה הקודמת.
לאחר עזיבתו של פרס, מינה קלדרון את פאביו קאפלו למאמן. קאפלו איזן את הקבוצה והתרחק מגישת הגלאקטיקוס שננקטה בעבר, והדיח את בקהאם מההרכב הפותח במהלך שהכה גלים בתקשורת, בגלל כושר לקוי וחוסר יכולת להשתלב באחד עשר הפותחים. עם זאת, בקהאם הוחזר להרכב במהלך המחצית השנייה של העונה, ונחשב על ידי רבים כאחד השחקנים הטובים ביותר של ריאל מדריד באותה תקופה. ההופעה של הקבוצה באותה עונה בליגת האלופות עדיין אכזבה, והיא הודחה בידי באיירן מינכן בשמינית הגמר בשל חוק שערי חוץ: ריאל ניצחה 3–2 במשחק הראשון בבית, אך הפסידה במשחק החוץ 1–2. בזירה המקומית הקבוצה סוף סוף עקפה את ברצלונה וזכתה בלה ליגה, אך קאפלו פוטר בסיום העונה.
המסמר האחרון בארון של עידן הגלאקטיקו הראשון הוא עזיבתו של בקהאם לקבוצת ה-MLS לוס אנג'לס גלאקסי בסיום עונת 2006/07. חוזהו של בקהאם היה אמור להסתיים לאחר אותה עונה וקלדרון העדיף להאריך לו אותו, אולם בקהאם היה מתוסכל בגלל היחס אליו וספסולו על ידי קאפלו. בקהאם היה האחרון מבין ארבעת הגדולים שעזבו את ריאל, כאשר פיגו הצטרף לאינטר מילאנו שתי עונות לפני כן, זידאן פרש אחרי מונדיאל 2006 ורונאלדו עבר למילאן חצי עונה לפני עזיבתו של בקהאם. קאפלו הוחלף בידי ברנד שוסטר, שהוביל את הקבוצה לזכייה השנייה ברציפות בלה ליגה ב-2007/2008 ולזכייה בסופר קאפ הספרדי ב-2008. עם זאת, מדריד המשיכה להיכשל בליגת האלופות עם שתי הדחות רצופות בשמינית הגמר, ולא הצליחה לייצר יציבות גם בזירה המקומית, עם הדחות מוקדמות בגביע המלך.
עידן הגלאקטיקוס השני > שחקני עידן הגלאקטיקוס השני (2009–2018)

ברזיל קאקה – הוחתם ב-2009 תמורת 67 מיליון אירו ממילאן.
צרפת כרים בנזמה – הוחתם ב-2009 תמורת 30 מיליון אירו מליון.
פורטוגל כריסטיאנו רונאלדו – הוחתם ב-2009 תמורת 94 מיליון אירו ממנצ'סטר יונייטד.
ספרד צ'אבי אלונסו – הוחתם ב-2009 תמורת 35.5 מיליון אירו מליברפול.
ארגנטינה אנחל די מריה – הוחתם ב-2010 תמורת 25 מיליון אירו מבנפיקה ליסבון.
גרמניה מסוט אוזיל – הוחתם ב-2010 תמורת 15 מיליון אירו מוורדר ברמן.
קרואטיה לוקה מודריץ' – הוחתם ב-2012 תמורת 32 מיליון אירו מטוטנהאם הוטספר.
ויילס גארת' בייל – הוחתם ב-2013 תמורת 100 מיליון אירו מטוטנהאם הוטספר.
גרמניה טוני קרוס – הוחתם ב-2014 תמורת 30 מיליון אירו מבאיירן מינכן.
קולומביה חאמס רודריגס – הוחתם ב-2014 תמורת 76 מיליון אירו ממונקו.
מספר שחקנים אחרים נחשבו לעיתים קרובות לחלק ממורשת הגלאקטיקוס בשל השפעתם על הקבוצה, למרות שהוחתמו טרם תקופתו של פרס, או היו בוגרי מחלקת הנוער. שחקנים אלו כללו:
ספרד איקר קסיאס – חלק מהגלאקטיקוס הראשונים.
ספרד סרחיו ראמוס – חלק מהגלאקטיקוס הראשונים.
פורטוגל פפה – הוחתם ב-2007 תמורת 30 מיליון אירו מפורטו.
ברזיל מרסלו – הוחתם ב-2007 תמורת 6.5 מיליון אירו מפלומיננסה.
ארגנטינה גונסאלו היגוואין – הוחתם ב-2007 תמורת 12 מיליון אירו מריבר פלייט.
ספרד אלברו ארבלואה – הועלה מקבוצת הנוער ב-2006 והוחתם מחדש ב-2009 תמורת 5 מיליון אירו מליברפול.
גרמניה סאמי ח'דירה – הוחתם ב-2010 תמורת 14 מיליון אירו משטוטגרט.
צרפת רפאל וראן – הוחתם ב-2010 תמורת 10 מיליון אירו מלאנס.
ספרד דני קרבחאל – הועלה מקבוצת הנוער ב-2012 והוחתם מחדש ב-2013 תמורת 6.5 מיליון אירו מבאייר לברקוזן.
ברזיל קאסמירו – הוחתם ב-2013 תמורת 6 מיליון אירו מסאו פאולו.
ספרד איסקו – הוחתם ב-2013 תמורת 30 מיליון אירו ממאלגה.
קוסטה ריקה קיילור נבאס – הוחתם ב-2014 תמורת 10 מיליון אירו מלבאנטה.
עידן הגלאקטיקוס השני > רקע: עונת 2008/09

בעונת 2008/09 עמדה ריאל מדריד בצל יריבתה הגדולה ברצלונה, שהשלימה את טרבל, כולל זכייה בלה ליגה בפער גדול של תשע נקודות. ריאל שוב הושפלה בסיבוב הנוקאאוט הראשון של ליגת האלופות על ידי ליברפול, כשספגה הפסד 1–0 בסנטיאגו ברנבאו ותבוסה 4–0 באנפילד. התבוסה הובילה לעונה החמישית ברציפות בה הודחה ריאל בשמינית הגמר, והקבוצה לא עלתה לרבע הגמר מאז 2004. זאת ועוד, ריאל הפסידה בשני משחקי הקלאסיקו והודחה מגביע המלך על ידי קבוצת ריאל יוניון מהליגה השלישית. הקבוצה ספגה ביקורות ולעג נרחבים בעיתונות. המאמן ברנד שוסטר פוטר באמצע העונה, כאשר הקבוצה נמצאת בירידה ניכרת למרות המאמצים של חואנדה ראמוס, ששמר את ריאל בתמונת האליפות עם 19 ניצחונות רצופים וקיצץ את הפער מברצלונה, שעמד בתחילה על 12 נקודות, לשש בלבד. אך המומנטום של ריאל שוב נעצר כשברצלונה הביסה את ריאל 2–6, כאשר ליונל מסי, צ'אבי ותיירי הנרי מככבים.
בנוסף, נשיא המועדון רמון קלדרון התפטר בינואר 2009 בעקבות האשמות בשחיתות ולאחר שלא הצליח להשיג העברות בולטות.
עידן הגלאקטיקוס השני > עונת 2009/10

התפטרותו של קלדרון הביאה לבחירות לנשיאות באמצע 2009, והחזירה את פלורנטינו פרס לנשיאות. פרס שוב התחייב לצאת למסע רכש כדי להחזיר את המועדון לדומיננטיות אירופית ומקומית, בעיקר עם התחייבויות לנסות להחתים את שחקנה של מילאן, קאקה. 24 שעות בלבד לאחר היבחרו, מינה פרס את מנואל פלגריני למאמן. לאחר ספקולציות רבות שקשרו אותו למועדון, קאקה הוחתם במועדון תמורת שיא העברות עולמי דאז של 56 מיליון לירה שטרלינג ב-9 ביוני 2009.
ב-11 ביוני חשפה מנצ'סטר יונייטד שהיא קיבלה הצעת ענק מריאל על סך 80 מיליון ליש"ט (שיא עולמי חדש) עבור הפורטוגזי כריסטיאנו רונאלדו. יונייטד נתנה לריאל עד 30 ביוני להשלים את העסקה, וב-26 ביוני חתמו ריאל מדריד ויונייטד על ההסכם הסופי להעברת רונאלדו, שנכנס לתוקף ב-1 ביולי. באותו יום, אושר כי אולימפיק ליון קיבלה הצעה ממדריד עבור כרים בנזמה. ב-29 ביולי 2009 פורסם כי ריאל וליברפול הגיעו להסכם על העברתו של אלברו ארבלואה למועדון הספרדי תמורת תשלום של 4 מיליון אירו, אותו סכום שליברפול שילמה לריאל עבור השחקן בינואר 2007. ארבלואה חתם על חוזה לחמש שנים במדריד.
ב-4 באוגוסט, ריאל מדריד קנתה עוד שחקן מליברפול, הפעם צ'אבי אלונסו הגיע לסנטיאגו ברנבאו תמורת תשלום של 34 מיליון אירו. שחקנים נוספים שהגיעו למועדון היו ראול אלביול, אסקיאל גאראי ואסטבן גראנרו. אנטוניו אדאן הפך לשוער השלישי של הקבוצה, לאחר שהועלה ממחלקת הנוער. המאמן החדש מנואל פלגריני היה נתון בלחץ כבד לספק הצלחה מיידית בעקבות ההחתמות לפני העונה.
בשנתם הראשונה, חברי העידן השני של הגלאקטיקוס לא הצליחו לזכות באף תואר. הם הובסו 4–0 מול אלקורקון בגביע המלך (בסופו של דבר הפסידו 4–1 בסיכום), מה שזכה לכינוי אלקורקונזו (Alcorconazo), ולאחר מכן הודחו מליגת האלופות בשמינית הגמר זו השנה השישית ברציפות (הפסידו לליון 2–1 בסיכום הכללי). לאחר ההדחות הללו קיבל פלגריני אולטימטום מנשיא המועדון פרס שריאל תצטרך לזכות בלה ליגה או שהוא יפוטר. בסיום העונה המקומית, ריאל מדריד קבעה שיא מועדון של 96 נקודות, עם 31 ניצחונות ו-102 שערים, אך בכל זאת סיימה במקום השני בלה ליגה לאלופה המכהנת ברצלונה.
ריאל מדריד שוב סבלה מהחלטות רעות בחלון ההעברות, שכן וסלי סניידר ואריין רובן, שהועברו לאינטר מילאנו ובאיירן מינכן בהתאמה ולא הוחתמו במועדון מפני שנחשבו מיותרים, מילאו כל אחד תפקידי מפתח בהגעתן של קבוצותיהם לגמר ליגת האלופות 2010 בסנטיאגו ברנבאו.